
 SKYRIUS


.	Valstybės tarnautojų ir darbuotojų, dirbančių pagal darbo sutartis (toliau – valstybės tarnautojai ir darbuotojai) atžvilgiu vykdytos lobistinės veiklos deklaravimo ir deklaravimo kontrolės Telšių rajono savivaldybės  administracijoje (toliau – TRSA) tvarkos apraše (toliau – Tvarkos aprašas) nustatyta valstybės tarnautojų ir darbuotojų atžvilgiu vykdytos lobistinės veiklos deklaravimo ir lobistinės veiklos deklaravimo kontrolės TRSA tvarka. Tvarkos apraše nustatytos  valstybės tarnautojų ir darbuotojų, kuriems lobistine veikla siekiama daryti įtaką, pareigos. 
.	Tvarkos aprašas parengtas vadovaujantis Lietuvos Respublikos lobistinės veiklos įstatymu (toliau – LVĮ), Vyriausiosios tarnybinės etikos komisijos (toliau – VTEK) įstatymu. Tvarkos apraše vartojamos sąvokos atitinka LVĮ 2 straipsnyje apibrėžtas sąvokas.

.	Valstybės tarnautojų  ir darbuotojų atžvilgiu vykdytą lobistinę veiklą LVĮ ir Tvarkos aprašo nustatyta tvarka privalo deklaruoti valstybės tarnautojai ir darbuotojai, kurie pagal jiems suteiktas pareigines funkcijas dalyvauja rengiant, svarstant teisės aktų projektus ir juos priimant (toliau – Deklaruojantis asmuo), išskyrus LVĮ 5 straipsnio 3 dalyje nurodytus valstybės tarnautojus, kurie jų atžvilgiu vykdytą lobistinę veiklą deklaruoja LVĮ ir VTEK nustatyta tvarka.
.	Deklaruojantis asmuo privalo deklaruoti jo atžvilgiu vykdytą lobistinę veiklą dėl kiekvieno teisės akto projekto ne vėliau kaip per septynias dienas nuo lobistinės veiklos dėl konkretaus teisės akto projekto pradžios (žodinio ar rašytinio (taip pat ir  elektroninėmis priemonėmis) teisės akto projekto nuostatų aptarimo su lobistu).  
.	Deklaruojantis asmuo, deklaruodamas jo atžvilgiu vykdytą lobistinę veiklą, užpildo Valstybės tarnautojo ir darbuotojo, kurio atžvilgiu vykdyta lobistinė veikla, deklaraciją (forma – priedas) (toliau – Deklaracija) ir šią Deklaraciją įkelia į dokumentų valdymo sistemos „Kontora“ dokumentų registrą „Lobistinės veiklos deklaravimo dokumentai“ bei pateikia susipažinti tiesioginiam vadovui ir TRSA vyriausiajam  specialistui, atsakingam už korupcijai atsparios aplinkos kūrimą (toliau – vyriausiasis specialistas).
.	Vyriausiasis specialistas užregistruotą Deklaraciją atspausdina ir įsega į  bylą, skirtą Deklaracijoms saugoti. 
.	Lobistine veikla nėra laikoma veikla, nurodyta LVĮ 7 straipsnyje, taip kaip ji aiškinama Rekomendacinėse gairėse dėl lobistinės veiklos ir įtakos teisėkūrai, patvirtintose Vyriausiosios tarnybinės etikos komisijos 2021 m. gegužės 5 d. sprendimu KS-192.

.	Valstybės tarnautojai ir darbuotojai, kuriems lobistine veikla siekiama daryti įtaką, privalo sudaryti sąlygas lobistams įgyvendinti LVĮ 4 straipsnio 1 dalyje nustatytas teises, nevaržyti teisėtos lobistų veiklos ir leisti jiems nekliudomai įgyvendinti lobistinės veiklos užsakovų, lobistinės veiklos naudos gavėjų teisėtus interesus, taip pat sudaryti sąlygas VTEK atlikti įstatymuose nustatytas lobistinės veiklos priežiūros funkcijas.
.	Valstybės tarnautojams ir darbuotojams, kuriems lobistine veikla siekiama daryti įtaką, draudžiama iš lobistų priimti dovanas ar kitokį atlygį.
.	Valstybės tarnautojai ir darbuotojai, kuriems lobistine veikla siekiama daryti  įtaką, turi:
.	įsitikinti, kad asmuo, kuris siekia daryti įtaką dėl teisės aktų priėmimo arba nepriėmimo, yra įrašytas į lobistų sąrašą;
.	laiku ir tinkamai deklaruoti jų atžvilgiu vykdomą lobistinę veiklą;
.	išsiaiškinti lobistinės veiklos užsakovą, lobistinės veiklos naudos gavėją ir konkretų  norimą priimti arba nepriimti teisės akto projektą, papildomą informaciją;
.	informuoti žodžiu ar elektroniniu paštu savo tiesioginį vadovą apie kiekvieną planuojamą susitikimą su lobistu ir susitikti su lobistu tik gavus tiesioginio vadovo leidimą. Pasibaigus susitikimui, pateikti tiesioginiam vadovui informaciją apie įvykusį pokalbį;
.	priimti kvietimus į lobistų organizuojamus renginius tik įvertinus, ar toks susitikimas nesukels interesų konflikto rizikos ir nekels abejonių dėl TRSA veiklos skaidrumo;
.	atsisakyti lobistų asmeninių kvietimų susitikti su lobistais, lobistinės veiklos užsakovais, lobistinės veiklos naudos gavėjais ir jų atstovais po darbo valandų neoficialioje aplinkoje (pvz., kavinėse, restoranuose ar kt.);
.	pateikti lobistui informaciją, kurios jis prašo, kurią jis turi teisę gauti ir kuri numatyta LVĮ 4 straipsnio 1 dalyje, laikantis teisės  gauti informaciją iš valstybės ir savivaldybių institucijų ir įstaigų įstatyme nustatytos tvarkos terminų;
.	esant poreikiui kviesti lobistą dalyvauti rengiamuose susitikimuose, posėdžiuose, pasitarimuose dėl teisės akto projekto;
.	teikti informaciją lobistui tik turint įgaliojimą tai daryti ir laikantis asmens duomenų ir konfidencialumo apsaugos reikalavimų.
.	Valstybės tarnautojas ar darbuotojas, gavęs nagrinėti asmens pasirašytą rašytinį (taip pat elektroninėmis priemonėmis pasirašytą elektroniniu parašu) kreipimąsi dėl TRSA priskirtino teisės akto (ar jo pakeitimo) priėmimo arba nepriėmimo, patikrina, ar kreipimasis atitinka lobistinės veiklos, apibrėžtos LVĮ, požymius.
.	Valstybės tarnautojas ar darbuotojas patikrinęs, kad asmens kreipimasis neatitinka LVĮ nustatytų lobistinės veiklos požymių, turi informuoti VTEK elektroniniu paštu. 
.	Lobistui, kurio kreipimasis atitinka visus LVĮ nurodytus lobistinės veiklos požymius, sudaroma galimybė įgyvendinti LVĮ 4 straipsnio 1 dalyje nurodytas teises.

.	Tvarkos aprašo nuostatų laikymąsi TRSA kontroliuoja vyriausiasis specialistas, kuris:
.	prižiūri, ar Deklaruojantys asmenys laiku ir tinkamai pateikė Deklaracijas;
.	konsultuoja valstybės tarnautojus ir darbuotojus dėl Deklaracijų pildymo ir pateikimo;
.	tikrina pateiktas Deklaracijas ir nustatęs trūkumų, netikslumų, kilus abejonių dėl nurodytos informacijos tikrumo, ne vėliau nei kitą darbo dieną po Deklaracijos gavimo dienos tarnybiniu elektroniniu paštu nurodo juos Deklaruojančiam asmeniui, nurodydamas terminą trūkumams pašalinti ir patikslintai Deklaracijai pateikti;
.	jeigu yra gauta pagrįstos informacijos  apie tai, kad Deklaruojantis asmuo nesilaiko ar netinkamai laikosi Tvarkos aprašo nuostatų, informuoja Deklaruojantį asmenį apie Tvarkos apraše jam nustatytas pareigas;
.	VTEK prašymu teikia jai informaciją apie Deklaruojančių asmenų deklaruotą jų atžvilgiu vykdytą lobistinę veiklą;
.	konsultuojasi su VTEK dėl tinkamo, laiku atliekamo ir proporcingo LVĮ įgyvendinimo TRSA;
.	jeigu yra gauta pagrįstos informacijos, kad galimai buvo pažeistos LVĮ nuostatos, kreipiasi į VTEK.
.	Lobistinė veikla yra neteisėta, jeigu:
.	lobistas nedeklaruoja lobistinės veiklos LVĮ nustatyta tvarka;
.	lobistinę veiklą vykdo į lobistų sąrašą neįrašytas asmuo.

.	Deklaracijoje pateikti asmens duomenys LVĮ nuostatų įgyvendinimo ir vidaus administravimo  (dokumentų valdymo) tikslais tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymo reikalavimų.
.	Deklaruojančių asmenų užpildytos Deklaracijos viešai neskelbiamos. Su Deklaruojančių asmenų užpildytomis Deklaracijomis, be šių asmenų tiesioginių vadovų, taip pat turi teisę susipažinti ir tikrinti pateiktus duomenis TRSA direktorius, vyriausiasis specialistas, savo funkcijų, nustatytų Lobistinės veiklos įstatyme, vykdymo tikslu. Su Deklaracijomis susipažinę asmenys turi užtikrinti šių Deklaracijų duomenų konfidencialumą.
.	Už Deklaracijos nepateikimą, pavėluotą Deklaracijos pateikimą, neteisingą deklaruotinų duomenų pateikimą arba deklaruotinų duomenų nepateikimą (išskyrus atvejus, kai Deklaruojantis asmuo dėl objektyvių priežasčių nežino šių duomenų) teisės aktų nustatyta tvarka atsako Deklaruojantis asmuo.

